หุ้น13ก.ย.ปิดร่วง9จุด
หุ้นปิดตลาดขยับเล็กน้อยมาปิด 1,031.67 จุด ลดลง 9.16 จุด มูลค่าซื้อขาย 20,541.03 ล้านบาท
13 ก.ย. 2554

หุ้นปิดตลาดขยับเล็กน้อยมาปิด 1,031.67 จุด ลดลง 9.16 จุด มูลค่าซื้อขาย 20,541.03 ล้านบาท  




ภาวะการลงทุนในตลาดหุ้นไทยวันที่ 13 ก.ย. มีแรงขายต่อเนื่องในหุ้นพลังงาน แบงก์ ส่งผลให้ดัชนีระหว่างวันปรับตัวลงลึกหลุด 1,030 จุด ก่อนจะขยับเล็กน้อยมาปิด 1,031.67 จุด ลดลง 9.16 จุด มูลค่าซื้อขาย 20,541.03 ล้านบาท  
หลักทรัพย์ที่มีการซื้อขายสูงสุด 5 อันดับแรก คือ
1.PTT   ปิด  310   บาท ลดลง 4  บาท มูลค่าการซื้อขาย 1,686.28 ล้านบาท2.ADVANC ปิด 123  บาท เพิ่มขึ้น 2  บาท มูลค่าการซื้อขาย 1,264.08  ล้านบาท3.KBANK ปิด 118  บาท ลดลง 2.50 บาท มูลค่าการซื้อขาย 1,159.71 ล้านบาท.4.BBL ปิดที่ 148.50 บาท ลดลง 2 บาท มูลค่าการซื้อขาย 1,086.84  ล้านบาท5.PTTCH ปิดที่ 124.50 บาท ลดลง 2.50 บาท มูลค่าการซื้อขาย 1,019.84 ล้านบาท     
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ โนมูระพัฒนสิน กล่าวว่า ตลาดหุ้นช่วงเช้าฟื้นตัวตามตลาดหุ้นเอเซีย และช่วงบ่ายปรับตัวลงจากแรงขายของนักลงทุนต่างชาติ ความกังวลหนี้ยุโรป และรอความชัดเจนมาตรการกระตุ้นเศรษฐกิจของสหรัฐ กดดันการลงทุนหุ้นทั่วโลก และตลาดหุ้นไทยที่นักลงทุนชะลอการลงทุน ดัชนีขึ้นมาจะมีแรงขายทำกำไรต่อเนื่องสำหรับทิศทางตลาดหุ้นวันที่ 14 ก.ย. 2554  ยังเป็นลักษณะเคลื่อนไหวแคบ ๆ ในทิศทางซึมลง ดัชนีมีแนวต้าน 1,040 -1,045 จุด และแนวรับ 1,025 –1,015 จุด
“ท้ายที่สุดแล้ว ต่างชาติที่ขายหุ้นไทยต่อเนื่อง มีโอกาสเห็นดัชนีแตะ 1,000 จุด และถ้าหลุดเชื่อว่าแรงรับที่มีเข้ามาทำให้ดัชนีดีดกลับได้ และดัชนีปิดปัจจุบัน 1,031 จุด เทียบกับสิ้นปี 2553 ( 1,032 จุด )  ปรับตัวลง 1 จุด ซึ่งน้อยมากเทียบกับเพื่อนบ้านเอเซีย” นายชัย กล่าว